užívanie liekov a výživových doplnkov
Dobrý deň, užívam ant.Zinnat a k tomu probiotiká Gynimum Trio treba pri tom dobrziavat nejaký odstup? A môžem k tomuto brat ešte Femannose (d-manóza)? Ďakujem
Dobrý deň,
ďakujeme za Vašu otázku.
Uvedená kombinácia sa javí byť bezpečná.
Najskôr treba užiť antibiotikum Zinnat a následne po 2 - 4 hodinách (spolu s jedlom) výživový doplnok GYNIMUN TRIO VAGICARE (obsahujúci aj probiotiká) , aby sa predišlo zníženiu účinku probiotík. Výživový doplnok GYNIMUN TRIO VAGICARE sa užíva nasledovne: 1-2 kapsuly denne užiť ústami, najlepšie spolu s jedlom.
Zdravotnícka pomôcka Femannose sa na podporu liečby cystitídy odporúča užívať  1. – 3. deň 1 vrecúško 3x denne a 4. – 5. deň 1 vrecúško 2x denne (jednotlivé dávky majú byť rozdelené na celý deň). Na prevenciu cystitídy predstavuje odporúčané dávkovanie 1 vrecúško 1x denne. Súbežné užívanie s antibiotikom Zinnat  alebo GYNIMUN TRIO VAGICARE je možné.
S pozdravom
PharmDr. Patrícia Čečková